钦定古今图书集成/明伦汇编/氏族典/第630卷 > 伯德特离补
## 钦定古今图书集成/明伦汇编/氏族典/第630卷 > 伯德特离补

按《金史伯德特离补传》：“特离补，奚五王族人也。天会
初，与父挞不也归朝，授世袭谋克，后以京兆尹致仕。
特离补招降松山等州未附军民，及招降平州、苏州
境内，督之耕作。宗望伐宋，特离补为军马猛安，率所
部拔安肃，摄通判事，改磁州，迁滨州刺史，入为工部
郎中，迁大理卿。天德三年，复为大理卿，同知南京留”
守，迁崇义军节度使。未几，告老归田里，卒，特离补。为
人孝谨，为政简静，不积财。凡调官，行李止车一乘、婢
仆数人而已。